ТIаьххьара пхи шо дара Мовлас хIара некъ дIалело. Журналаш, газеташ духкуш меттиг, иза вехачу юьртахь хьовха, ерриге районехь а яцара, я тIом чекхбаьллачул тIаьхьа журнал эца гIерташ адам а ца гора цунна. Массийтта шарахь, йохийна, т1еман к1уьрлахь 1иллинчу Нохчийчоьнан кхин мехала декхарш дара. Тахана а, хIокху тIаьххьарчу пхеа шарахь даиман санна, шена хьалха тIоьрмигца охьахаа паргIат меттиг а лаьцна, доккха са а даькхина, д1анисвелира иза.